تاشنويت

**تاشنويت** (**الشّنوة** أولّا **شناوة**، اللي كايهضرو بيها كايسمّيوها **هاقبايليث**) هي لوغة من لفرع الزناتي ديال اللوغات لأمازيغية دالشمال. كايهضرو بيها الناس فالدزاير قريب من لغرب ديال لجزائر لعاصمة ولولايات ديال تيپازة والشلف. اللسان ديال جبل الشنوة قريب بزّاف ومفهوم لبني مناصر وبني حوّا الشي اللي كايخليهم يتعتابرو لوغة وحدة. كان 76 ألف واحد كايهضرو بيها على حساب تقدير دارو لوكليرك ف2004.
## النطق

بلأعمال ديال لاوست Laoust اللي جات قبل من لعيلم دالنطق اللي كاين دابا، تاشناويت عندها هاد لأصوات اللي كاينين فلجدول. لجدول كايعطي التمتيل بلحروف دالنطق الدولية ومعا لكتابة بلحروف اللاتينية الدزايرية لمعيارية اللي تدارت للكتابة داللوغات لأمازيغية (كاينين بين هاد لقواس ⟨ ⟩):

### لحروف

بلمقارنة مع لوغات أمازيغية خرة كايبان باللي لاوست ماقشعش شي حروف، بالضبط الزاي لمفخمة /zˤ/.

### الصوايت
/a/ و/i/ و/u/ و/ə/ "الشكل ⟨e⟩ بالتمتيل اللاتيني". كايبان باللي هاد الصايت ⟨o⟩ اللي دارو لاوست كايحدد بشكل مختالف التشفيه (/ʷ/) أولّا صوت مشابه ل/u/.

## لقواعد
### السميات
السميات اللي مدكّرة كاتبدا بالصوايت a- وi- وu- (أً، إِ، أْ، فلكلمة لوحدانية "لمفرد" بحال ݣاع اللوغات لأمازيغية لخرة) ونادرا بحرف (اللي كايتزدا مع a- فلوغات خرين). متال: ayḏi (أَيْدي، *كلب*)، fus (فوسْ، *يد*)، iri (إري، *عنݣ*) وurṯu (أورتو، *جردة*). لجمع دلكلمات كايكون غالبا بi-...-en (إِ... َنْ). متال: ameţin (أمَتينْ، *لموت*) ⇐ imeţinen (إمَتينَنْ)، ولاكين كاينين بزاف ديال لأشكال لخرين دلجمع بحال i-...-an وi-...-wen وi-...awen وi-...-en وi-...-a-. متال: ijiḏer (إجيدْر، *نسر*) ⇐ ijuḏar (إجودار)، iṯri (إتْري، *نجمة*) ⇐ iṯran (إتْران)، afer (آفْر، *جناح*) ⇐ ifrawen (إفْراوَنْ)، icer (إشْر، *ضفر*) ⇐ icaren (إشارْنْ).

السميات اللي مأنتة كاتبدا ب h- (هـ-) (أصلا هي t- -ت) وكاتسالي غالبا ب-t (-ت) أولّا -ṯ (-ث). متال: hagmarṯ (هاݣمارث، *خيل*)، hesa (هَسا، *كبدة*). شي سميات مأنتة مشات ليها h- (هـ-). متال: malla (مالّا، *يمامة*). شي سميات مدكرين يقدرو يتصغرو إلا تزادو إضافات ديال التأنيت. متال: afus (أَفوسْ، *يد*) ⇐ hafust (هافوسْت، *يد صغيرة*). لجمع ديال السميات لمأنتة كايشبه للجمع ديال السميات لمدكرة، ولاكين ضروري من الزيادة ديال h- (هـ-) فلبدية وليستيعمال ديال -in (ين) بلاصة -en ( َنْ). متال: hakṯemţ (هَكْثْمْث، *مرَة*) ⇐ hikṯemin (هيكثِمين، *عيالات*)، harract (هَرّاشْت، *بنت*) ⇐ harracin (هَرّاشين)، huqiṯ (هوقيث، *حجرة*) ⇐ huqay (هوقاي)، hawleliṯ (هَولَليث، *رتيلة*) ⇐ hiwlela (هِوْليلا).

التركيب ديال لإضافة (فالدارجة: X ديال Y) كايكونو فالشنوية على الشكل ديال "X Y" بحيت لحرف اللي جاي قبل من Y كايتبدل لu- (أُ-) فلمدكّار وn ţe- (نْ ثً-) فلمؤنات. متال: aman n ţala (أَمانْ نْ تالا، *لما دالنافورة*)، aglim uγilas (أَݣليم أُغيلاس، *جلد النمر*). n (نْ، *ديال*) كاتستعمل معا لكلمات لبرّانية. متال: hagmarṯ n elqayd̠ (هاݣمارث نْ لْقايَد، *خيل لقايد*).

### النعوت
النعوت كاتحول وكاتصرّف بحساب النوع ولعدد ديال لكلمة اللي كايوصفو، والشكل ديالهوم فلوزن بحال بحال. متال: amellal (أَمْلّال، *لون بيْض*)، azegrar (أزْݣرار، *طويل*)، azaim (أزايْم، *مزيان، زوين*). لمُرافيق d̠ (ذْ) كايجي فبعض لحالات قبل النعت، بحال اللي فتاقبايليت.

### النوامر
النوامر الجوج اللولين فتاشناويت هوما بلأمازيغية، لباقي كايتݣال بلعربية. هاد الجوج أرقام هوما iğ (إيْ، *واحد*) (مؤنات: ict، إشْت، *وحدة*) و sen (سينْ، *جوج*) (مؤنات: senat̠، سْناثْ، *جوجات*). السمية اللي كاتحسب كاتجي فحالة ديال لإضافة من مورا الرقم. متال: senat̠ n ţuwura (سْناثْ نْ ثُوُّورا، *جوج بيبان*).

### الضمائير
الضمائير فتاشناويت هوما هادو اللي فلجدوال. النوع (لجنس) مفرّق فݣاع الضمائير إلا فضمير لمتكلم.

أسماء لإشارة لأساسيين هوما -a (أَ-، *هاد*) (حتّا -ay (-أيْ)، -ad̠ (-أَذْ) و-ax (-أَشْ) للمسافات لمتوسطة)، -in (-ينْ، *هاداك*)، -enni ( َنّي، *تݣال قبل*). الضمائير دلإشارة هوما:

* "هادا": wa (وا، مدكر واحد)، hax (هاش، مأنت واحد)، yid̠a (يِذا، مدكّر كتير)، hid̠a (هيذا، مأنت كتير).
* "هادا" (مأكّد): wayek (وايِك)، hayek (هايِك)، id̠ad̠ik (إذاذيك)، hid̠ad̠ik (هيذاذيك).
* "هاذا" (دالسؤال): wenni (وَنّي)، henni (هَنّي)، id̠enni (إذَنّي)، hid̠enni (هِذَنّي).
* "هاداك": win (وين)، hin (هين)، yid̠in (يِذين)، hid̠in (هِذين).

### لفعال
لفعال فتاشناويت فيهم لماضي ولمضاريع (كايتزاد على لفيعل a- (-أَ) فلبدية). كاين حتّا لأمر. لأمر اللي ماشي قياسي كايدّار بالزيادة د ia (إيّا) مع لمضاريع باش يدّار منّو لأمر ديال لمتكلم: iaw annaroḥet̠ (إيّاو أنّاروحَثْ، *يالاه نمشيو*). لفعال فلحالة لعادية كايجي معاهوم تغيير ديال لحروف:

* لأفعال اللي لأمر ديالهوم فيه جوج ديال لحروف أولّا قّل (متال: eğ (أَيْ، *كول*)، eγr (غَرْ، *قرا*)، ezr (أَزْر، *شوف*)، enγ (أَنْغْ، *قْتْل*)) كاتزيد لفتحة -a (- َ) فلخر فلحالة دلغايب لمفرد ولمتكلم لجمع وكاتزيد لكسرة -i (- ِ) فلباقي دلحالات: enγiγ (نّغِيغْ، *أنا قتْلْتْ*)، henγa (هَنْغا، *هي قْتْلات*).

### حروف لكلام
حروف لكلام كايسبقو السميات اللي كايديرو ليها لإضافة. i medden (إِ مَدّْنْ، *للناس*)، sgi Bazar (سْݣّي بازار، *من تيپازة*). أهم وحدين هوما:
* i (إ، *لْ*)
* n (نْ، *ديال*)
* d̠eg (ذَݣْ)/d̠i (ذي)/eg ( َݣْ)/i (إ)، *لداخل*
* seg (سَݣْ)/zeg- (زَݣْ-)/si (سي)، *من*
* s (سْ، *بستيعمال، بـ*)
* f (فْـ)/fell- (فَلْـ-) *على*
* γer (غَرْ)/γ (غ) *لجيهة*
* akid̠ (أكيذْ)/d̠ (ذْ) *معا*
* jar (جار، *مابين*)
* zat̠ (زاثْ، *قدّام، قبالة*)
* awr (أَوْرْ، *مورا*)
* i sawen (إ ساوْنْ)/susawen (سوساوَنْ)، *تحت*
* addu (أَدّو، *فوق*)

### حروف الربط
لحروف دالربط كايسبقو لفعال: ami yiwoḍ (أمي يُوَضْ، *فاش رجع*)، qabel ma ţaγen (قابَل ما ثايَنْ، *شوف إلا كانت كاتطيح الشتا*). أهم وحدين هوما:
* melmi؟ (مَلمي؟، *إيمتا*)
* ami (آمي)، γassa(l) (ياسّا(لْ))، assγa (أسّْغا)، γir (غير)، *إمتا*
* ma (ما)، kagella (كاݣَلّا)، lukan (لوكان)، willa (ويلّا)، *إلا*
* (an)neγ ((أَنْ)نّْغْ، *أولّا*)

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
تصنيف:لوغات زناتية